**รายงานการประชุมคณะกรรมการประจำคณะวิศวกรรมศาสตร์**

**วาระพิเศษ ครั้งที่ 1/2558**

**วันพฤหัสบดีที่ 11 มิถุนายน 2558**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์ มหาวิทยาลัยขอนแก่น**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. ผศ.วีรพัฒน์ เศรษฐ์สมบูรณ์ รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
3. อ.ชัชวาล อัยยาธิติ รองคณบดีฝ่ายวิชาการ

และรักษาการหัวหน้าภาควิชาวิศวกรรมสิ่งแวดล้อม

1. รศ.ศีขรินทร์ สุขโต รองคณบดีฝ่ายแผนยุทธศาสตร์และพัฒนาคุณภาพ
2. อ.จารุพล สุริยวนากุล รองคณบดีฝ่ายพัฒนานักศึกษา
3. ผศ.ดลฤดี หอมดี รองหัวหน้าภาควิชาวิศวกรรมโยธา

แทนหัวหน้าภาควิชาวิศวกรรมโยธา

1. ผศ.ประมินทร์ อาจฤทธิ์ รักษาการหัวหน้าภาควิชาวิศวกรรมไฟฟ้า
2. ผศ.ชัยยันต์ จันทร์ศิริ หัวหน้าภาควิชาวิศวกรรมเกษตร
3. ผศ.ปณิธาน พีรพัฒนา หัวหน้าภาควิชาวิศวกรรมอุตสาหการ
4. รศ.รัชพล สันติวรากร หัวหน้าภาควิชาวิศวกรรมเครื่องกล
5. ผศ.ขนิษฐา คำวิลัยศักดิ์ หัวหน้าภาควิชาวิศวกรรมเคมี
6. ผศ.กานดา สายแก้ว หัวหน้าภาควิชาวิศวกรรมคอมพิวเตอร์
7. ผศ.บุญยิ่ง เจริญ กรรมการ
8. รศ.ชาญณรงค์ สายแก้ว กรรมการ
9. อ.วาธิส ลีลาภัทร กรรมการ
10. รศ.สมชาย ชวนอุดม กรรมการ
11. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

เลขานุการที่ประชุม

**ผู้ไม่มาประชุมเนื่องจากติดราชการและภารกิจอื่น**

1. รศ.ชินะวัฒน์ มุกตพันธุ์ รองคณบดีฝ่ายบริหาร
2. ผศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
3. รศ.วินัย ศรีอำพร กรรมการ
4. ผศ.อาทิตย์ เนรมิตตกพงศ์ กรรมการ
5. ศ.สุจินต์ บุรีรัตน์ กรรมการ

**ผู้เข้าร่วมประชุม**

1. นายภาณุพงศ์ ต.ประเสริฐ ผู้ช่วยจดบันทึกการประชุม
2. นางสาวธิตา พีรพลพัฒน์พงษ์ ผู้ช่วยจดบันทึกการประชุม

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 แนะนำผู้บริหารคณะวิศวกรรมศาสตร์**

ประธานได้แนะนำผู้บริหารคณะวิศวกรรมศาสตร์ต่อที่ประชุม ดังนี้

1. รองศาสตราจารย์ชินะวัฒน์ มุกตพันธุ์ รองคณบดีฝ่ายบริหาร
2. ผู้ช่วยศาสตราจารย์วีรพัฒน์ เศรษฐ์สมบูรณ์ รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
3. อาจารย์ชัชวาล อัยยาธิติ รองคณบดีฝ่ายวิชาการ
4. รองศาสตราจารย์ศีขรินทร์ สุขโต รองคณบดีฝ่ายแผนยุทธศาสตร์และ

พัฒนาคุณภาพ

5. ผู้ช่วยศาสตราจารย์ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร

6. อาจารย์จารุพล สุริยวนากุล รองคณบดีฝ่ายพัฒนานักศึกษา

ทั้งนี้ คณะผู้บริหารจะพบปะบุคลากรสังกัดคณะฯ ทั้งหมดภายในเดือนมิถุนายน 2558 โดยจะสรุปผลการดำเนินงานให้คณะกรรมการประจำคณะฯ รับทราบต่อไป

**ที่ประชุมรับทราบ และแสดงความยินดีกับผู้บริหารคณะฯ ชุดใหม่**

**1.2 ปฏิทินการประชุมคณะกรรมการประจำคณะวิศวกรรมศาสตร์**

**ประจำปี พ.ศ. 2558**

ประธานได้แจ้งที่ประชุมถึงปฏิทินการประชุมคณะกรรมการประจำคณะวิศวกรรมศาสตร์ มหาวิทยาลัยขอนแก่น ประจำปี พ.ศ. 2558 โดยมีกำหนดการประชุมทั้งสิ้น จำนวน 13 ครั้ง จึงแจ้ง ที่ประชุมเพื่อรับทราบ ดังรายละเอียดตามเอกสารประกอบวาระการประชุม

รองศาสตราจารย์ชาญณรงค์ สายแก้ว ได้หารือต่อที่ประชุมถึงการปรับปรุงกำหนดการประชุมคณะกรรมการประจำคณะฯ โดยให้เหตุผลว่า ตั้งแต่วันที่ 28 พฤษภาคม 2558 คณะกรรมการประจำคณะฯ ได้มีการประชุมติดต่อกันทุกสัปดาห์เนื่องจากมีวาระพิเศษ เพื่อรับรองผลการศึกษา และหากประชุมตามกำหนดการประชุมตามปฏิทินดังกล่าวข้างต้น คณะกรรมการประจำคณะฯ จะมีนัดหมายการประชุม 4 สัปดาห์ติดต่อกัน จึงขอหารือต่อที่ประชุมเพื่อปรับปรุงกำหนดการประชุมคณะกรรมการประจำคณะฯ

ประธานได้แจ้งที่ประชุมว่า ในวันที่ 18 มิถุนายน 2558 ฝ่ายแผนยุทธศาสตร์และพัฒนาคุณภาพได้มีวาระเร่งด่วนและสำคัญหลายวาระซึ่งเกี่ยวกับงบประมาณประจำปีงบประมาณ พ.ศ. 2559 จึงขอใช้กำหนดการตามเดิม

**ที่ประชุมรับทราบ**

**1.3 หลักเกณฑ์การพิจารณาโครงการบริการวิชาการแก่สังคม**

**ประจำปีงบประมาณ พ.ศ. 2559**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า เพื่อให้การจัดทำคำของบประมาณแผ่นดิน งบเงินอุดหนุนทั่วไป-โครงการบริการวิชาการแก่สังคม ประจำปีงบประมาณ พ.ศ. 2559 เป็นไปด้วยความเรียบร้อย จึงขอแจ้งแนวทางการเสนอโครงการบริการวิชาการแก่สังคม ประจำปีงบประมาณ พ.ศ. 2559 ทั้งนี้ ฝ่ายวิจัย บัณฑิตศึกษาและอุตสาหกรรมสัมพันธ์ได้สำเนาแจ้งภาควิชาและผู้ที่เคยส่งโครงการในปีงบประมาณ พ.ศ. 2558 เรียบร้อยแล้ว ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 ผลการประเมินการสอนของผู้ช่วยศาสตราจารย์วิชุดา เสถียรนาม**

ประธานได้แจ้งที่ประชุมแทนรองคณบดีฝ่ายบริหารว่า ตามที่นางวิชุดา เสถียรนาม ข้าราชการพลเรือนในสถาบันอุดมศึกษา ตำแหน่งผู้ช่วยศาสตราจารย์ สังกัดภาควิชาวิศวกรรมโยธา ได้ขอทำการประเมินการสอนล่วงหน้าก่อนการยื่นขอกำหนดตำแหน่งทางวิชาการ นั้น บัดนี้ คณะกรรมการประเมินฯ ได้ส่งผลการประเมินการสอนของนางวิชุดา เสถียรนาม มายังฝ่ายวิชาการเรียบร้อยแล้ว ผลการประเมินคือนางวิชุดา เสถียรนาม เป็นผู้มีความชำนาญในการสอนตามที่สถาบันกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**1.5 คณะกรรมการสอบสัมภาษณ์นักเรียนเข้าศึกษาผ่านระบบกลาง (Admissions)**

รองคณบดีฝ่ายวิชาการได้แจ้งที่ประชุมว่า ด้วยสำนักบริหารและพัฒนาวิชาการได้ขอให้คณะวิศวกรรมศาสตร์แจ้งรายชื่อคณะอนุกรรมการสอบสัมภาษณ์และอนุกรรมการประสานงาน เพื่อดำเนินการสอบสัมภาษณ์ ตรวจร่างกายและเอ็กซ์เรย์ผู้ผ่านการคัดเลือกบุคคลเข้าศึกษาในสถาบันอุดมศึกษา ระบบกลาง (Admissions) ประจำปีการศึกษา 2558 และคณะฯ ได้แจ้งรายชื่อคณะอนุกรรมการสอบสัมภาษณ์และอนุกรรมการประสานงานดังกล่าวไปยังสำนักบริหารและพัฒนาวิชาการเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.6 การแต่งตั้งและเชิญประชุมคณะกรรมการวางแผนยุทธศาสตร์และพัฒนาคุณภาพ**

**คณะวิศวกรรมศาสตร์**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า คณะวิศวกรรม ศาสตร์ ได้แต่งตั้งคณะกรรมการวางแผนยุทธศาสตร์และพัฒนาคุณภาพคณะวิศวกรรมศาสตร์ โดยให้มีหน้าที่พิจารณาและกลั่นกรองแผน หลักเกณฑ์หรือหารือในประเด็นต่างๆ ภายในฝ่ายแผนยุทธศาสตร์และพัฒนาคุณภาพ ทั้งนี้ ได้มีวาระเร่งด่วนที่จะนำเสนอเพื่อพิจารณาซึ่งเกี่ยวกับงบประมาณประจำปีงบประมาณ พ.ศ. 2559 จึงขอเชิญประชุมในวันพุธที่ 17 มิถุนายน 2558 เวลา 13.30 น. ณ ห้องประชุม 1

ชั้น 8 ตึกเพียรวิจิตร และขอเรียนเชิญเพื่อเข้าร่วมประชุมตามวัน เวลาและสถานที่ดังกล่าว ดังรายละเอียดตามเอกสารประกอบวาระการประชุม

**ที่ประชุมรับทราบ และหารือเพื่อปรับเปลี่ยนเวลาการประชุม โดยกำหนดให้เป็นเวลา 09.00 น.**

**ระเบียบวาระที่ 2 รับรองรายงานการประชุมคณะกรรมการประจำคณะฯ วาระพิเศษ**

**ครั้งที่ 2/2558 เมื่อวันพฤหัสบดีที่ 4 มิถุนายน 2558**

ที่ประชุมมีมติรับรองรายงานการประชุมคณะกรรมการประจำคณะฯ วาระพิเศษ ครั้งที่ 2/2558 โดยมีการแก้ไข ดังนี้

* หน้า 1 บรรทัดที่ 29 จาก “...รศ.สุจินต์ บุรีรัตน์...” แก้ไขเป็น“...ศ.สุจินต์ บุรีรัตน์...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างการพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 พิจารณาการยื่นขอรับใบอนุญาตประกอบวิชาชีพ ประเภทนิติบุคคล**

**จากสภาวิศวกร**

ประธานได้เสนอต่อที่ประชุมว่า ด้วยสภาวิศวกรได้ขอความอนุเคราะห์ให้คณะวิศวกรรมศาสตร์ดำเนินการยื่นขอรับใบอนุญาตประกอบวิชาชีพวิศวกรรมควบคุม ประเภทนิติบุคคล เพื่อจะสามารถรับบริการประกอบวิชาชีพวิศวกรรมควบคุมตามงาน ประเภท และขนาดที่กฎกระทรวงกำหนดสาชาวิชาชีพวิศวกรรมและวิชาชีพวิศวกรรมควบคุม พ.ศ. 2550 ได้ทุกสาขาและระดับ โดยจะต้องมีผู้ได้รับใบอนุญาตฯ ประเภทบุคคลธรรมดาตามระดับและสาขานั้นๆ เป็นผู้ประกอบวิชาชีพวิศวกรรมควบคุมที่รับทำและผูกพันนิติบุคคลในการดำเนินงานนั้นๆ และเป็นไปตามกฎหมาย รวมถึงเป็นหลักประกันในการคุ้มครองความปลอดภัยในชีวิต ร่างกาย และทรัพย์สินของประชาชน ทั้งนี้ ภายใต้พระราชบัญญัติวิศวกร พ.ศ. 2542 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้แต่ละภาควิชาพิจารณาการดำเนินการยื่นขอรับใบอนุญาตประกอบวิชาชีพวิศวกรรมควบคุม ประเภทนิติบุคคล และนำเข้าพิจารณาอีกครั้งในวาระสืบเนื่องคราวประชุมครั้งต่อไป**

**5.2 พิจารณารับรองผลการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาส่งผลการศึกษา ระดับปริญญาตรี ประจำภาคการศึกษาปลาย ปีการศึกษา 2557 รายละเอียดดังนี้

สาขาวิชาวิศวกรรมไฟฟ้า จำนวน 8 รายวิชา

สาขาวิชาวิศวกรรมคอมพิวเตอร์ จำนวน 1 รายวิชา

รวมทั้งสิ้นจำนวน 9 รายวิชา

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีอาจารย์ประจำวิชาส่งผลการศึกษา ระดับบัณฑิตศึกษา ประจำภาคการศึกษาปลาย ปีการศึกษา 2557 รายละเอียดดังนี้

สาขาวิชาวิศวกรรมโยธา จำนวน 1 รายวิชา

สาขาวิชาวิศวกรรมไฟฟ้า จำนวน 5 รายวิชา

สาขาวิชาวิศวกรรมเกษตร จำนวน 3 รายวิชา

สาขาวิชาวิศวกรรมอุตสาหการ/ จำนวน 3 รายวิชา

สาขาวิชาวิศวกรรมการจัดการอุตสาหกรรมและโลจิสติกส์

สาขาวิชาวิศวกรรมเครื่องกล/ จำนวน 4 รายวิชา

สาขาวิชาวิศวกรรมพลังงาน

สาขาวิชาวิศวกรรมสิ่งแวดล้อม จำนวน 1 รายวิชา

สาขาวิชาวิศวกรรมเคมี จำนวน 1 รายวิชา

สาขาวิชาวิศวกรรมคอมพิวเตอร์ จำนวน 1 รายวิชา

รวมทั้งสิ้นจำนวน 19 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้อาจารย์ประจำวิชาบรรยายทั้งในระดับปริญญาตรีและระดับบัณฑิตศึกษาที่ส่งผลการศึกษาล่าช้ามาชี้แจงเหตุผลต่อที่ประชุมในคราวประชุมครั้งถัดไป ทั้งนี้ ให้ฝ่ายวิชาการดำเนินการต่อไปและประสานแจ้งอาจารย์ประจำวิชาที่ส่งผลการศึกษาล่าช้าให้รับทราบด้วย**

**5.3 การเสนอชื่อและพิจารณาเป็นกรรมการบริหารกองทุนวิจัยประจำคณะฯ**

**ประเภทผู้แทนบุคลากร แทน ผู้ช่วยศาสตราจารย์กานดา สายแก้ว**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย ผู้ช่วยศาสตราจารย์กานดา สายแก้ว กรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น ประเภทผู้แทนบุคลากร ได้รับแต่งตั้งให้ดำรงตำแหน่งหัวหน้าภาควิชาวิศวกรรมคอมพิวเตอร์ เป็นเหตุให้คณะกรรมการฯ ประเภทผู้แทนหัวหน้าภาควิชา มีจำนวนเกิน 3 คน ซึ่งขัดต่อระเบียบมหาวิทยาลัยขอนแก่น ว่าด้วย กองทุนวิจัยในระดับคณะ พ.ศ. 2544 ที่กำหนดให้มีผู้แทนหัวหน้าภาควิชา ไม่เกิน 3 คน จึงเสนอที่ประชุมให้เสนอชื่อบุคลากรที่สังกัดภาควิชาวิศวกรรมคอมพิวเตอร์ ภาควิชาวิศวกรรมไฟฟ้า และภาควิชาวิศวกรรมอุตสาหการ เพื่อพิจารณาเป็นกรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น ประเภทผู้แทนบุคลากร ดังรายละเอียดตามเอกสารประกอบวาระการประชุม

ที่ประชุมได้เสนอชื่อบุคลากร ดังนี้

1. อาจารย์ธัชพงศ์ กตัญญูกุล ภาควิชาวิศวกรรมคอมพิวเตอร์
2. รองศาสตราจารย์อำนาจ สุขศรี ภาควิชาวิศวกรรมไฟฟ้า
3. นายมานพ ลีใส ภาควิชาวิศวกรรมอุตสาหการ

โดยที่ประชุมได้ดำเนินการลงคะแนนลับเพื่อคัดเลือกบุคลากรข้างต้นเป็นกรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น ประเภทผู้แทนบุคลากร

**มติ ที่ประชุมพิจารณาแล้วมีมติเห็นชอบให้รองศาสตราจารย์อำนาจ สุขศรี เป็นกรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น ประเภทผู้แทนบุคลากร และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.4 พิจารณาเสนอชื่อคณะกรรมการ เพื่อแต่งตั้งเป็นคณะกรรมการสรรหา**

**กรรมการประจำคณะจากคณาจารย์ประจำ**

ประธานได้เสนอต่อที่ประชุมแทนรองคณบดีฝ่ายบริหารว่า ตามที่คณะกรรมการสรรหากรรมการประจำคณะจากคณาจารย์ประจำ ได้ดำเนินการสรรหากรรมการประจำคณะจากคณาจารย์ประจำคณะวิศวกรรมศาสตร์ ผลปรากฏว่ารองศาสตราจารย์พัชรี หอวิจิตร เป็นผู้ได้รับการเสนอชื่อให้ ดำรงตำแหน่งดังกล่าว แทนผู้ช่วยศาสตราจารย์อาทิตย์ เนรมิตตกพงศ์ นั้น ในการนี้รองศาสตราจารย์ พัชรี หอวิจิตร ได้แจ้งขอสละสิทธิ์ในการรับตำแหน่งดังกล่าว ดังนั้นเพื่อให้การสรรหากรรมการผู้ทรงคุณวุฒิแทนตำแหน่งที่ว่างลง เป็นไปตามข้อบังคับมหาวิทยาลัย ว่าด้วยคุณสมบัติและวิธีการสรรหากรรมการประจำคณะจากคณาจารย์ประจำ พ.ศ. 2549 ซึ่งกำหนดให้คณะแต่งตั้งกรรมการสรรหาฯ ประกอบด้วย

1. รองคณบดี เป็นประธานกรรมการ

2. หัวหน้าภาควิชา 2 คน เป็นกรรมการ

3. ผู้ที่คณบดีมอบหมาย เป็นเลขานุการ

จึงเสนอที่ประชุมเพื่อพิจารณาเสนอชื่อบุคคลเพื่อดำเนินการแต่งตั้งเป็นกรรมการสรรหาฯ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้เสนอชื่อบุคคลเพื่อดำเนินการแต่งตั้งเป็นกรรมการสรรหาฯ ดังนี้**

1. **รองคณบดีฝ่ายบริหาร เป็นประธานกรรมการ**
2. **หัวหน้าภาควิชาวิศวกรรมอุตสาหการ เป็นกรรมการ**
3. **หัวหน้าภาควิชาวิศวกรรมคอมพิวเตอร์ เป็นกรรมการ**
4. **หัวหน้าสำนักงานคณบดี เป็นเลขานุการ**

**ทั้งนี้ ให้ฝ่ายบริหารดำเนินการต่อไป**

**5.5 พิจารณาการขอกำหนดตำแหน่งทางวิชาการ**

ประธานได้เสนอต่อที่ประชุมแทนรองคณบดีฝ่ายบริหารว่า ด้วยนายจารึก ถีระวงษ์ พนักงานมหาวิทยาลัยในสถาบันอุดมศึกษา ประเภทวิชาการ ตำแหน่งผู้ช่วยศาสตราจารย์ สังกัดภาควิชาวิศวกรรมโยธา มีความประสงค์ขอกำหนดตำแหน่งทางวิชาการเป็นรองศาสตราจารย์ ทั้งนี้ หน่วยการเจ้าหน้าที่ได้ตรวจสอบคุณสมบัติเฉพาะสำหรับผู้ประสงค์จะขอกำหนดตำแหน่งดังกล่าวแล้ว พบว่า นายจารึก ถีระวงษ์ เป็นผู้มีคุณสมบัติครบถ้วนตามหลักเกณฑ์ที่ ก.พ.อ. กำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

**- เสนอให้ใส่ดัชนีในตำรา โดยพิจารณาเพิ่มเติมหรือปรับปรุงให้ตรงตามนิยามในประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2550**

**- เห็นควรระบุสัดส่วนการมีส่วนร่วมในผลงานวิจัยในแบบ ก.พ.อ. 03**

**- ตรวจสอบ/แก้ไขการสะกดคำในเอกสารต่างๆ ให้ถูกต้อง**

**ทั้งนี้ ให้ฝ่ายบริหารดำเนินการต่อไป**

**5.6 พิจารณารับนักศึกษาจากมหาวิทยาลัยเทคโนโลยีราชมงคลล้านนา**

รองคณบดีฝ่ายวิชาการได้เสนอต่อที่ประชุมว่า ด้วยสำนักบริหารและพัฒนาวิชาการ ได้ขอให้คณะวิศวกรรมศาสตร์ พิจารณาอนุเคราะห์โควตานักเรียนที่สำเร็จการศึกษาประกาศนียบัตร วิชาชีพ (ปวช.) จากวิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา เข้าศึกษาในมหาวิทยาลัยขอนแก่น โดยวิธีพิเศษ ประจำปีการศึกษา 2558 โดยเมื่อปีการศึกษา 2557 คณะวิศวกรรมศาสตร์ได้ให้ความอนุเคราะห์โควตานักเรียนจากสถาบันดังกล่าว ดังนี้

1. ภาควิชาวิศวกรรมโยธา จำนวน 2 คน
2. ภาควิชาวิศวกรรมไฟฟ้า จำนวน 2 คน
3. ภาควิชาวิศวกรรมเครื่องกล จำนวน 2 คน

โดยให้เข้าสอบเพื่อวัดความรู้ และเป็นไปตามเกณฑ์การรับเข้าศึกษาของโครงการพิเศษ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้โควตาเฉพาะภาควิชาวิศวกรรมโยธา จำนวน 2 คน โดยภาควิชาวิศวกรรมโยธาจะเป็นผู้กำหนดหลักเกณฑ์และเวลาในการคัดเลือก ทั้งนี้ ให้ประสานกับฝ่ายวิชาการเพื่อดำเนินการต่อไป**

**5.7 พิจารณานักศึกษาขอคืนสภาพการเป็นนักศึกษา**

รองคณบดีฝ่ายวิชาการได้เสนอต่อที่ประชุมว่า ด้วยนายธีรพงษ์ สำราญวงษ์ เคยเป็นนักศึกษาคณะวิศวกรรมศาสตร์ รหัสประจำตัว 533040628-9 ได้พ้นสภาพการเป็นนักศึกษา เมื่อวันที่ 22 มกราคม 2558 เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลาที่มหาวิทยาลัยกำหนด ได้ยื่นคำร้องขอคืนสภาพนักศึกษาเมื่อวันที่ 30 พฤษภาคม 2558 เพื่อเข้าศึกษาใน ภาคการศึกษาต้น ปีการศึกษา 2558 โดยสำนักทะเบียนและประมวลผล (สำนักบริหารและพัฒนาวิชาการ) ได้ตรวจสอบคุณสมบัติและเอกสารครบถ้วนแล้ว จึงเสนอที่ประชุมเพื่อพิจารณาการขอคืนสภาพการเป็นนักศึกษา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 พิจารณาเปลี่ยนแปลงระดับคะแนน ระดับบัณฑิตศึกษา**

ที่ประชุมถอนวาระ

**ระเบียบวาระที่ 6 เรื่องอื่นๆ - ไม่มี -**

**เลิกประชุมเวลา 15.15 น.**

**(นางวรรณภา ไชยเสนา)**

**เลขานุการที่ประชุมฯ**

**นายภาณุพงศ์ ต.ประเสริฐ**

**นางสาวธิตา พีรพลพัฒน์พงษ์**

**ผู้ช่วยจดบันทึกรายงานการประชุม**